Texas
Instruksyones ti Applikasyon
Sakbay nga irugi iti applikasyon mo, paki laeng nga sungbatam dagiti damagenda: no sika ket Amerikano (US citizen), ken, no 18 ti tawen mo sakbay o iti kaaldawan o petsa ti eleksyon. No "saan" iti sungbat mo iti maysa kadagiti dua, saan nga daytoy nga porma iti usarem nga agrehistro para agbuto. Uray no kasta, adda especial nga instruksyon iti estado tapno mabalin nga agrehistro ti 18 sakbay ti aldaw ti eleksyon.
Kahon 1 -- Nagan
Ikabil ti uneg ti kahon iti completo nga nagan mo, nga kastoy ti urnosna: — Apilyedo, umuna, nagtingnga. Saanca nga agusar iti nicknames o initials.
Palagip: No ti applikasyon mo para agsukat iti nagan, masapul nga ibagam Kahon A (ti maykadua nga baba iti porma) ti completo nga naganmo, sakbay ka nga nagsukat iti naganmo.
Kahon 2 -- Address Ti Balay
Ditoy nga kahon, isuratmo iti address ti balay nga paggigianam (address nga ligal) Saan mo isurat daytoy iti mailing address no sabili daytoy iti address nga paggigianam. Saan ka nga agusar iti post office box wenno rural route nga awan ti numeroda. Basaem ti especial nga instruksyon ti estado para kadagiti numero iti rural route.
Lagipem: No iti nakalabas, nakarehistro iti nagan mo ti address nga sabali ti Kahon 2, masapul nga ibagam Kahon B (ti maykadua nga baba iti porma)daytoy nga address kadakami. Itedmo kadakami amin a ditalye nga malagipmo.
Lagipem: No aggigian ka kadagiti lugar nga awan ti address ti carsada, wenno awan ti address mo, ipakitam coma mo sadino ti paggigianam, base iti mapa ti Kahon C (ditoy baba ti porma).
Kahon 3 - Address ti sur-surat
No ti address ti surat nga maawat mo, ket sabali idiay address ti Kahon 2, ikabil mo iti husto nga address mo ditoy nga kahon. No awan ti address mo idiay Kahon 2, masapul nga isurat mo idiay Kahon 3 iti husto nga address tapno maawat mo dagiti sur-suratmo.
Kahon 4 - Petsa Ti Kaaldawam
Ikabil mo ditoy nga kahon iti aldaw nga nakay-yanakam, iti kastoy nga urnos — Bulan, Aldaw, Tawen. Alwadam nga saan mo nga isurat iti petsa ti daytoy nga aldaw!
Kahon 5 -- Numero Ti Telepono
Kaadduan kadagiti estado, dawatenda iti numero ti telepono mo ta usaren da laeng no adda masapulda kenka gapu ti applikasyon mo. Mabalin met laeng uray no saan mo nga isurat ditoy nga kahon.
Kahon 6 -- Numero ti IDMasapul nga ited mo iti numero ti driver's license mo, No awan ti driver's license mo, ited mo iti up-pat nga maudi nga numero ti Social Security mo. No awan dagitoy dua, isurat mo ti "AWAN" ket ti estado mangted kenko iti especyal nga numero nga ID mo.
Kahon 7 -- Pili ti PartidoSaan mo nga masapul ti agrehistro ti partido tapno sumali ti primary eleksyon, miting, o kombensyon ti partido.
Kahon 8 -- Pagkatao o Grupo EtnikoSaan nga masapul daytoy.
Kahon 9 -- Pirma
Adalem ti impormasyon ti bilang 9 iti instruksyon iti estado nga ayanmo. Sakbay nga agpirma, wenno agtimbre, isigurum nga:
(1) Adda dagiti masap-sapul ti Estado, ken
(2) Masapul nga maawatam ti Kahon 9
Kamaud-dianan na ipirmam ti completo nga nagan mo, wenno agtimbre ka, ken iprentam ti petsa ti agdama nga aldaw iti kastoy nga urnos &mdash: Bulan, Aldaw, Tawen. No ti applikante saan nga makapirma, isurat iti Kahon D, iti nagan, address, numero ti telepono (saan nga kasapulan) ti tao nga tumulong iti applikante.
Instruksyones Heneral
Sino Ti Agusar Iti Daytoy Nga Applikasyon
No Amerikano ka (US citizen) nga aggigian, wenno ti address mo ada iti uneg ti Estados Unidos, mabalin mo nga usaren daytoy nga librito applikasyon tapno:
- Agrehistro nga agbuto idiay Estado nga paggigianam,
- Agsukat ti nagan idiay voter registration office,
- Agsukat ti address idiay voter registration office, ken
- Agrehistro iti partido.
Aviso:
Saan mo nga mabalin nga usaren daytoy nga applikasyon no aggigian ka iti ruar ti Estados Unidos, wenno dagiti teritorio ti Estados Unidos no awan idiay ti ligal nga address mo; wenno addaka iti military nga nakadestino iti adayo nga lugar. Mabalin mo nga usaren iti Federal Postcard Applikasyon nga maalam kadagiti military bases, American embassies, wenno consular offices.
Usaren dagiti clerk iti ili ken ciudad iti New Hampshiredagitoy nga applikasyon nga mail-in registration form para kadagiti absentee voters iti estado.
Awan ti voter registration iti North Dakota.
Saan nga ipalubos iti linteg ti Wyoming iti mail registration
Kasano nga Maamuan no Mabalin Mo Iti Agrehistro para Agbuto Idiay Estado nga Pag-gigianam
Kada Estado, adda lintegna no sino iti mabalin nga agrehistro para agbuto. Basaem ti impormasyon iti State Instructions nga para ti estado nga pag-gigianam. Kasapulan dagiti estado nga Amerikano (US Citizen), base ti lugar nga nakay-yanakan o linteg, dagiti amin nga agrehistro para agbuto iti Federal wenno estado nga eleksyon. Saan nga ligal, base ti linteg Federal, iti agcumcum nga Amerikano (US Citizen) iti maysa nga tao tapno agrehistro nga agbuto ti eleksyon Federal, Estado o Local. Saan nga mabalin iti agrehistro iti mamindua o ad-adu tapno agbuto iti pareho nga eleksyon.
Kasano nga Sungbatan Daytoy Applikasyon.
Usarem dagiti dua: application Instructions ken State Instructions iti mangiturong ti pagsungbatmo daytoy applikasyon
- Umuna, basaem ti Application Instructions. Dagitoy nga instruksyon ti mangted kenka kadagiti impormasyon nga importante nga masapul iti amin nga agusar.
- Maikaddua, birukem idiay State Instructions iti estadom. Usarem daytoy iti Kahon 6, 7, ken 8. Daytoy met laeng iti usarem kadagiti impormasyon no sino-sino iti mabalin nga agrehistro para agbuto wenno agkari nga kasapulan ti Kahon 9.
Kasano ti Mabalin nga Agrehistro Tapno Agbuto
Kada estado, adda kamaud-dianna iti agrehistro tapno agbuto.
Kasano Nga Ited Tapno Awatenda iti Applikasyon Mo
Ibuson ti applikasyon mo idiay address ti Estado nga pag-gigianam nga listado idiay State Instructions; wenno, sica mismo iti mangted iti applikasyon mo idiay local nga opisina ti voter registration. Kasapulan amin nga estado nga agaw-awat kadagiti national form nga awatenda ti copia ti applikasyon no printado daytoy ti computer image ti regular paper stock, pirmado iti applikante, ken naibuson iti sobre nga husto iti selyona.
Aviso para Kadagiti Baru nga Agrehistro ti Buson o Coreo Tapno Agbuto:
No daytoy iti umuna nga pagrehistro tapno agbutoca dita lugar nga pag-gigianam masapul mo nga ipakita nga sica ti agpayso nga adda idiay Registration Application mo, ta iti linteg Federal kasapulanna iti prueba ti ID dagiti baru nga agbuto. Dagiti sumarsaruno ti suporta ti ID mo:
- actibo ken valido nga ID;
- agdama nga utility bill, surat ti banco, cheque ti gobierno, recibo ti suweldo, dokumento ti gobierno nga adda ti nagan ken address mo.
Saan nga masapul daytoy cadagiti botante no itedda ti copia ti ID. Ken ti mail-in rehistrasyon porma nga cucuada. No kayatmo ti mangted iti copia, lagipem dagiti sumarsaruno:
- Mabalen nga sapulen ti estado nga ayan mo ti dadduma pay nga ID kenka idiay lugar mismo ti botosan, uray no pasado ka ti linteg Federal.
- Saan mo nga ited dagiti dokumento nga ligal; dagiti laeng copia da.
azb_Arab ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn lit_Latn ilo_Latn ilo_Latn ilo_Latn ilo_Latn war_Latn ilo_Latn ilo_Latn ilo_Latn ilo_Latn ilo_Latn ilo_Latn por_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn